বিশেষজ্ঞরা ওই সফটওয়্যার প্যাচ পরীক্ষার পর জানিয়েছেন, চোখের মণি বা হাতের ছাপের মতো কোনও বায়োমেট্রিক প্রমাণ ছাড়াই ওই প্যাচের সাহায্যে আধারের ওয়েবসাইটে ঢোকা যাবে। কী ভাবে? ওই সফটওয়্যার প্যাচ ব্যবহারকারীর হাতে একটি হাই-রেজিলিউশন ফোটোগ্রাফ থাকলেই হবে। তা দিয়েও আধারের নিরাপত্তা বেষ্টনীকে ধোঁকা দেওয়া যাবে বলে দাবি বিশেষজ্ঞদের। কারণ, ওই প্যাচটি নিরাপত্তাজনিত দেওয়ালটাকেই অক্ষম করে দেয়। সফটওয়্যার ব্যবহারকারী অতি সহজেই আধারের ওয়েবসাইটে ঢুকে ১২ সংখ্যার আধার নম্বর তৈরি করতে পারবেন। ফলে আধারের নিরাপত্তা নিয়ে তথ্য ও সম্প্রচার মন্ত্রক, ইউআইডিএআই তথা নরেন্দ্র মোদী সরকারের আশ্বাস যে যথেষ্ট নয় তা ফের বোঝা হচ্ছে।